વિજેન્દ્રસિંહ શનિવારે સતત પાંચમા નૉકઆઉટ બાઉટમાં વિજય મેળવી લીધા પછી પત્રકારોને કહ્યું હતું કે ”ફ્રાન્સના હરીફ મૅટિઑઝ રોયરનું મારા સચોટ અને પાવરફુલ પંચ સામે કંઈ નહોતું ચાલ્યું. સતત પાંચમો મુકાબલો જીત્યા પછી હું હવે આવતા મહિને સ્વદેશ પાછો ફરવાની તૈયારી કરી રહ્યો છું અને એ પહેલાં મને જે ખુશી થઈ રહી છે એની કોઈ સીમા નથી. જોકે, ભારત પાછા ફરતાં પહેલાં મારો વધુ એક બાઉટ થવાનો છે.” જૂનમાં ભારત પાછા ફરતાં પહેલાં હવે તે બૉસ્ટનમાં ૧૩મી મેએ એક વધુ મુકાબલો લડશે કે જે માટે તેના હરીફ બોક્સરનું નામ ટૂંક સમયમાં જાહેર કરાશે.